**ELŐTERJESZTÉS**

**Szombathely Megyei Jogú Város Közgyűlésének**

**2024. január 25-i ülésére**

**Javaslat a 2024. évi útfelújítási program jóváhagyására**

Szombathely Megyei Jogú Város Önkormányzata a 2023. évben végzett sikeres útfelújítási és útkarbantartási munkák folytatásaként elkészítette a 2024. évi útfelújítási programját.

A szakmai felülvizsgálat az alábbi utak, utcák felújítására tesz javaslatot:

* Bárdos Alice utca,
* Akacs Mihály utca - Szűrcsapó utca és Hargita utca közötti szakasza,
* Csaba utca - Tátika utca és Vásártér utca közötti szakasza,
* Dr. István Lajos körút és a Bartók Béla körút - Paragvári utca és Hazatius Ferenc utca közötti szakasz felújításra szoruló része,
* Bocskai István körút,
* Kenderesi utca - Bartók Béla körút és Kárpáti Kelemen utca közötti szakasza,
* Rumi út - Pásztor utca és 86. sz. főút közötti szakasza,
* Brenner Tóbiás körút - Kálvária és Nárai utcák közötti szakasza.

A Kenderesi utca és a Rumi út esetében a kivitelező beszerzéséhez ajánlati dokumentáció készítése szükséges. A listán szereplő többi utca, és a körút tervei rendelkezésre állnak.

A felújítási munkákat Szombathely Megyei Jogú Város Önkormányzata és a SZOVA Nonprofit Zrt. végzi el, amelyek becsült összköltsége 800.000.000,- Ft.

A fenti beruházások Szombathely Megyei Jogú Város Önkormányzatának költségvetéséből, önkormányzati forrásból kerülnek finanszírozásra.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2024. január „ ”**

**/: Dr. Nemény András :/**

**HATÁROZATI JAVASLAT**

**….…./2024. (I. 25.) Kgy. számú határozat**

1. A Közgyűlés a „Javaslat a 2024. évi útfelújítási program jóváhagyására” elnevezésű javaslatot megtárgyalta és az előterjesztés szerinti tartalommal elfogadja.
2. A Közgyűlés elhatározza, hogy a 2024. évi útfelújítási program megvalósításához szükséges fedezetet költségvetésében biztosítja.
3. A Közgyűlés felkéri a polgármestert a program végrehajtásához szükséges intézkedések megtételére.

**Felelősök:** Dr. Nemény András, polgármester

Dr. Horváth Attila, alpolgármester

Horváth Soma, alpolgármester

Dr. Károlyi Ákos, jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal